钦定古今图书集成/历象汇编/庶征典/第133卷 > 《管窥辑要》 > 晋
## 钦定古今图书集成/历象汇编/庶征典/第133卷 > 《管窥辑要》 > 晋

### 武帝咸宁二年临平湖开

按：《晋书武帝本纪》，咸宁二年七月，吴临平湖自汉末
壅塞，至是自开。父老相传云：“此湖塞，天下乱；此湖开，
天下平。”

### 太康五年池水赤

按《晋书武帝本纪》，太康五年夏四月，任城、鲁国池水
赤如血。　按《五行志》，太康五年六月，任城、鲁国池水
皆赤如血。按刘向说，近火沴水，听之不聪之罚也。京
房《易传》曰：“君淫于色，贤人潜，国家危，厥异水流赤。”

### 穆帝升平三年池中有火

按《晋书。穆帝本纪》。不载。　按《五行志》。“升平三年二月。
凉州池中有火。”

升平四年，泽中有火。

按《晋书穆帝本纪》，不载。　按《五行志》，“四年四月，姑臧
泽水中又有火沴水之妖也。”明年，张天锡杀中护军
张邕。邕，执政之人也。

### 安帝元兴二年湖水赤

按《晋书。安帝本纪》。不载。　按《五行志》。“元兴二年十月，
钱塘临平湖水赤。桓元讽吴郡使言开除以为己瑞。
俄而桓元败。”